《金缕曲 再叠前韵答友石先生》
清代·郑兰孙

敏捷成奇句。走龙蛇、烟云落纸，兰釭添炷。斗酒百篇谁得似，名共谪仙争著。

非凡格、所能随翥。雏凤声清应并续，定它年、稳步青云处。

莱衣舞，得天趣。

九龄稚子邀深誉。赐琳琅、珠玑一卷，岂同吟絮。袭锦薰香常展读，此是慈航普度。

等七尺、珊瑚琼树。惟我俗怀殊碌碌，索枯肠、恐误殷勤顾。

陈腐语，勉申诉。

作者简介：郑兰孙，字娱清，钱唐人。扬州府经历仁和徐鸿谟室，琪母。